Joosef – unten kuningas

Joosef – unten kuningas (englanniksi Joseph: King of Dreams) on vuonna 2000 valmistunut DreamWorksin tuottama animaatioelokuva. Elokuva kertoo Raamatun Ensimmäisen Mooseksen kirjan Joosefista, Jaakobin pojasta, jonka hänen veljensä myivät orjaksi Egyptiin ja josta lopulta tuli Egyptin faaraon käskynvaltias.

Elokuvan tekijöiltä on aiemmin valmistunut toinenkin raamattuaiheinen animaatio, Egyptin prinssi. Silti Joosef – unten kuningas -elokuvasta ei muodostunut samanlaista menestystä kuin Egyptin prinssistä.

 Juoni 
Joosef, Jaakobin yhdestätoista pojasta nuorin, tunnetaan "ihmelapsena", sillä hänen äitinsä Raakelin luultiin olevan liian vanha tullakseen raskaaksi. Joosefista tulee itseriittoinen vanhempiensa suosion vuoksi, mikä herättää veljissä kasvavaa kateutta. Eräänä yönä Joosef näkee unen susilaumasta, joka hyökkää perheen lampaiden kimppuun. Unen toteuduttua veljet pitävät sitä sattumana. Joosef ärsyttää veljiään entisestään kertomalla toisesta unesta, jossa veljet kumartavat hänen edessään. Juudan johdolla veljet myyvät Joosefin orjakauppiaalle kahdestakymmenestä hopearahasta ja kertovat vanhemmilleen, että sudet ovat tappaneet hänet.

Egyptissä Potifar, faraon vartijoiden päällikkö ostaa Joosefin. Joosefista tulee arvostettu palvelija ja hän rakastuu Potifarin veljentyttäreen Asenathiin. Potifarin vaimo Zuleika yrittää vietellä Joosefia, ja epäonnistuttuaan, syyttää häntä perättömästi raiskauksesta. Potifar ymmärtää Joosefin syyttömyyden, mutta lähettää hänet maineensa säilyttämiseksi vankilaan. Vankilassa Joosef tulkitsee faraon hovimestarin ja leipurin unia, jotka toteutuvat. Hovimestarin palaa virkaansa ja leipurin teloitetaan, Joosef pyytää hovimestaria puhumaan faraolle hänen kyvyistään, mutta hovimestari unohtaa tehdä niin. Samaan aikaan Asenath toimittaa salaa ruokaa Joosefille, kunnes vartija melkein saa hänet kiinni. Jumalalle vihainen Joosef kiipeää vankilan seinää pitkin, liukastuu ja menettää tajuntansa. Herättyään hän löytää uuden tarkoituksen ja alkaa jälleen uskoa Jumalan suunnitelmaan.

Faarao kärsii painajaisista, joita kukaan ei osaa selittää. Muistaessaan Joosefin, faraon hovimestari käskee Potifaria hakemaan hänet. Potifar pyytää Joosefilta anteeksi tämän vangitsemista, ja Joosef antaa hänelle anteeksi. Joosef tulkitsee faraon unet varoituksena seitsemän vuoden yltäkylläisyydestä, jonka jälkeen seuraisi seitsemän vuoden nälänhätä, mikä voisi tuhota Egyptin. Hän ehdottaa, että viidesosa jokaisen vuoden sadosta tulisi varastoida tulevaisuuden varalle. Farao tekee Joosefista ministerin ja käskynvaltiaan nimeltä "Zaphnath-Paaneah". Seuraavien vuosien aikana Joosefin johtajuus pelastaa egyptiläiset ja heidän naapurinsa nälkäkuolemalta. Joosef menee naimisiin Asenathin kanssa, ja heille syntyy kaksi poikaa, Manasse ja Efraim.

Joosefin veljet tulevat Egyptiin ostamaan viljaa ja tarjoutuivat maksamaan siitä kaksikymmentä hopearahaa. He sanovat tarvitsevansa ruokaa nuorimmalle veljelleen ja vanhalle isälleen. Koska Joosef ei tunnista heitä, hän kieltäytyy myymästä viljaa ja vangitsee Simeonin, yhden veljistä, kunnes he tuovat nuorimman veljen todistamaan tarinan todeksi. Veljet palaavat Benjaminin, Jaakobin kahdennentoista pojan, kanssa, (jota tämä suosi Joosefin tavoin). Benjamin kertoo Joosefille, että Raakel kuoli ja että Joosefin kuolema oli murtanut heidän isänsä. Joosef kysyy Benjaminilta, luottiko heidän isänsä siihen, että veljet huolehtisivat hänestä ja miten hänen oletettu kuolemansa oli vaikuttanut heihin. Benjamin vastaa, etteivät he koskaan puhuneet siitä. Tämän jälkeen Joosef vapauttaa Simeonin ja kutsuu veljet juhlaan.

Juhlan jälkeen Joosef piilottaa kultaisen maljansa Benjaminin laukkuun. Kun malja löydettään, Joosef määrää Benjaminille rangaistuksen. Veljet tarjoutuivat hänen sijastaan, mikä yllättää Joosefin. Kun Joosef kyseenalaisti veljiensä motiivit, Juuda, murheen murtama ja häpeissään, tunnusti myyneensä Joosefin orjuuteen ja sanoi, että heidän isänsä ja veljet eivät kestäisi menettää Benjaminia. Järkyttynyt ja liikuttunut Joosef päättää paljastaa identiteettinsä heille, ja he tekevät sovinnon. Joosef tapaa jälleen isänsä ja veljiensä perheet kutsuttuaan heidät asumaan Egyptiin.

 Ääninäyttelijät 
 Englanninkielinen Suomenkielinen Rooli Ben Affleck Tomi Metsäketo Joosef Richard Herd Ossi Ahlapuro (dialogi)  Markus Bäckman (laulu) Jaakob Maureen McGovern Anna-Liisa Haunio Raakel Jodi Benson Johanna Matila Asenat Mark Hamill Timo Tuominen Juuda Judith Light Ulla Renko Zuleika James Eckhouse Markus Bäckman Potifar Richard McGonagle Juha Hyppönen faarao Steven Weber Pekka Oinonen Simeon René Auberjonois Rauno Ahonen juomanlaskija Ken Hudson Campbell Kari Tamminen leipuri Tom Virtue Rauno Ahonen Ruuben Jeff Bennet Jukka Rasila Leevi Jess Harnell Janne Virtanen Isaskar Matt Levin Christian Lönegren Benjamin
Muissa rooleissa: Markus Degerman, Jaana Hovinen, Vaula Hyry, Ralf Öhberg, Viivi Tamminen ja Salla Virman.

Kuoro: Markus Bäckman, Matti Holi, Pekka Kuorikoski ja Ulla Renko.

Suomenkielisen version ovat ohjanneet Kari Tamminen ja Ulla Renko.

Aiheesta muualla

Luokka:Yhdysvaltalaiset draamaelokuvat
Luokka:Vuoden 2000 yhdysvaltalaiset elokuvat
Luokka:Raamattuun pohjautuvat elokuvat
Luokka:Yhdysvaltalaiset animaatioelokuvat
Luokka:Suoraan videolle julkaistut elokuvat
Luokka:DreamWorksin elokuvat